Muayyan yashash joyiga ega bo‘lmagan shaxslarni reabilitatsiya qilish markazlari faoliyati o‘zgartiriladi

Vazirlar Mahkamasining “Muayyan yashash joyiga ega bo‘lmagan shaxslarni reabilitatsiya qilish markazlari faoliyatini tubdan takomillashtirishga doir chora-tadbirlar to‘g‘risida”gi qarori loyihasi e’lon qilindi.
Muayyan yashash joyiga ega bo‘lmagan shaxslarni reabilitatsiya qilish markaziga joylashtirishda shaxsni tibbiy ko‘rikdan o‘tkazish va unga nisbatan protsessual harakatlarni markazning o‘zida amalga oshirish tartibi joriy etiladi.
Reabilitatsiya qilishning individual dasturi doirasida muayyan yashash joyiga ega bo‘lmagan shaxslarga psixologik va ijtimoiy yordam ko‘rsatish, notinch va muammoli oilalarga ega bo‘lganlarni aniqlash, manzilli ro‘yxatlarini tuzish, nizoli holatlar oldini olish hamda oilaviy munosabatlarni mustahkamlash, bandligini ta’minlash, kasb-hunarga o‘qitish, “Saxovat” va “Muruvvat” internat uylariga joylashtirish, sog‘liqni saqlash tizimidagi davolash-profilaktika muassasalariga belgilangan tartibda joylashtirish hamda sog‘lig‘ini tiklash borasidagi ishlar asosiy mezon sifatida qabul qilinib, ushbu ishlarning ijrosi doimiy monitoring qilinadi.
Ichki ishlar vazirligi:
Bunda:
Bandlik va mehnat munosabatlari vazirligi hamda Yoshlar ishlari agentligi Qoraqalpog‘iston Vazirlar Kengashi, viloyatlar va Toshkent shahar hokimliklari bilan birgalikda reabilitatsiya markazlarida saqlanayotgan mehnatga layoqatli shaxslarning bandligini ta’minlash choralarini ko‘rib boradi.
Tibbiy-ijtimoiy xizmatlarni rivojlantirish agentligi Ichki ishlar vazirligi bilan birgalikda reabilitatsiya markazlarida saqlanayotgan ma’lum toifadagi shaxslarni “Saxovat” va “Muruvvat” uylariga joylashtirish tadbirlarini jadallashtiradi.